
A törvény célja:

· A mérések hazai és nemzetközi egységességének és pontosságának biztosítása.

· A mérési, kutatási, fejlesztési, gyártási, kereskedelmi kultúra színvonalának emelése.

· A fejlett iparú országokkal kiépülő gazdasági kapcsolatok bővítése.

· Termékeink versenyképességének a minőségbiztosítás mérésügyi eszközei által is megalapozott elősegítése.

A törvény hatálya kiterjed (a Magyar Köztársaság területén):

1. A mérésügyi szervezetek tevékenységére.

2. A mértékegységek használatára.

3. A joghatással járó mérésekre.

Mérésügy: „a mérésekkel kapcsolatos tevékenységkörnek az a része, amelyet a mérések hazai és nemzetközi egységességének és pontosságának biztosítása céljából a jog eszközeivel kell szabályozni, és amelynek ellátásáról az állam gondoskodik”. 

5, 

Visszavezethetőség – „egy mérési eredménynek vagy egy etalon értékének az a tulajdonsága, hogy ismert bizonytalanságú összehasonlítások megszakítatlan láncolatán keresztül kapcsolódik megadott referenciákhoz, általában országos vagy nemzetközi etalonhoz.

Kalibrálás – „azoknak a műveleteknek összessége, amelyekkel meghatározott feltételek mellett megállapítható az összefüggés a mérőeszköz vagy egy mérőrendszer értékmutatása, illetve egy mértéknek vagy anyagmintának tulajdonított érték és a mérendő mennyiség etalonnal reprodukált megfelelő értéke között”.

Joghatással járó mérések

„Joghatással jár a mérés, ha annak eredménye az állampolgárok és/vagy jogi személyek jogát vagy jogi érdekeit érinti, különösen, ha a mérési eredményt

· mennyiség és/vagy megfelelőség tanúsítására,

· a szolgáltatás és ellenszolgáltatás mértékének megállapítására,

· vagy hatósági ellenőrzésre és bizonyításra használják fel; továbbá

· az élet- és egészségvédelem, a környezetvédelem és a vagyonvédelem területén.”

· A joghatással járó mérést 

· hiteles mérőeszközzel (mely a mérési feladat elvégzésére alkalmas), vagy 

· használati etalonnal ellenőrzött mérőeszközzel kell elvégezni.

Az a mérőeszköz hiteles, melyet

· mérésügyi szervek hitelesítettek, vagy amelynek 

· a külföldi hitelesítését az OMH első belföldi hitelesítésként elismeri.

Mérésirányítási rendszer (a mérés szabályozási rendszere): a metrológiai megerősítéshez és a mérési folyamatok folyamatos szabályozásának megvalósításához szükséges, egymással összefüggő vagy egymással kölcsönhatásban álló elemek összessége. A mérésirányítási rendszer biztosítja azt, hogy az előírt metrológiai követelmények teljesüljenek. 

A mérésirányítási rendszer kialakításához nyújt útmutatást és segítséget az MSZ EN ISO 10012:2003 szabvány, melynek címe: 

Mérésirányítási rendszerek. A mérési folyamatokra és a mérőberendezésekre vonatkozó követelmények (ISO 10012:2003).

A mérésirányítási rendszer kialakításában elsődleges a szervezet vezetőségének felelőssége: 

· meghatározza a metrológiai feladatköröket (lehet egy vagy több személy, nagy szervezetnél egy külön osztály), 

· biztosítja a szükséges erőforrásokat, 

· a mérésirányítási rendszer mérhető minőségcéljait meghatározza és kialakítja,

· rendszeresen, tervszerűen átvizsgálja a mérésirányítási rendszer alkalmasságát, hatékonyságát és megfelelőségét.

